তৃতীয় ওডিআইয়ে দলের একমাত্র পরিবর্তন ছিল মাইকেল ম্যাসনের অন্তর্ভূক্তি। দ্বিতীয় খেলায় মার্ক গিলেস্পি আঘাত পেলে তার এ সুযোগ ঘটে। অকল্যান্ডে অনুষ্ঠিত প্রথম খেলায় টস জয়ের পর ড্যানিয়েল ভেট্টোরি তৃতীয়বারের মতো বাংলাদেশকে ব্যাটিং করার আমন্ত্রণ জানান। বাংলাদেশ শুরুতেই চার উইকেট হারায় ও ১৯ ওভার শেষে ৪৬/৪ তুলে গভীর সঙ্কটে পড়ে। এরপর তারা আর সোজা হয়ে দাঁড়াতে পারেনি ও ৩৮তম ওভারেই ৯৩ রানে অল-আউট হয়। এতে ভেট্টোরি নিউজিল্যান্ডের শীর্ষ ওডিআই উইকেট সংগ্রাহক হন। তার পাঁচ উইকেট লাভকালে দ্বিতীয় উইকেট পেয়ে ক্রিস হ্যারিসের সংগ্রহকে অতিক্রম করেন। পাশাপাশি পাঁচ উইকেট প্রাপ্তিতে তিনি ২০০৭ সালে বিশ্বের শীর্ষ ওডিআই উইকেটশিকারীতে পরিণত হন। জবাবে বাংলাদেশী বোলারদের আশীর্বাদপুষ্ট হয়ে মাত্র ছয় ওভারেই কোন উইকেট না হারিয়ে জয়ে পৌঁছে যায়। ২৮৬ স্ট্রাইক রেট নিয়ে ব্রেন্ডন ম্যাককুলাম মাত্র ২৮ বলে অপরাজিত ৮০ রান তোলেন ও জেমি হাউ মাত্র আট বল মোকাবেলা করে ৭ রানে অপরাজিত থাকেন।

৩য় ওডিআই
২য় ওডিআই
ওডিআই সিরিজ
টুয়েন্টি২০